Residenza San Ġużepp tirreġistra l-ewwel residenti li fiequ mill-Covid-19 Fl-aħħar sigħat ir-Residenza San Ġużepp ikkonfermat li mill-278 resident kien hemm 113-il persuna minnhom li rriżultaw pożittivi għall-Covid-19. Intant wara ħafna aħbarijiet u aġġornamenti negattivi, ftit sigħat wara li kkonfermat dan l-ammont, ir-residenza aġġornat b'aħbar pożittiva. Skont l-aħħar aġġornament maħruġ mill-istess residenza, mir-riżultati ta' swabbing kontinwu rriżulta li kienu fiequ l-ewwel seba' persuni minn fost dawk infettati fl-aħħar ġimgħat.